TACLOBAN CITY - Nanawagan hin pagka-urusa ngan pagburubligay hi Ilocos Norte Gov. Imee Marcos para ha utro nga pagtindog han Eastern Visayas, ini in ha butnga han away ni Department of Interior and Local Government o DILG Sec. Mar Roxas ngan Tacloban City Mayor Alfred Romualdez.
Ha pagbisita ni Gov. Marcos ha Leyte, guinpahayag hini nga pabay-an la anay an politika agud mas damu nga mga bulig an ma-ipadangat ha mga biktima han Bagyong Yolanda.
Guinbisita guihapon han mao nga opisyal an ira mga kasangkayan, kapamilya nga pira pa nga mga kababayan ha bungto han Tolosa, Leyte kun diin usa han mga propyedad nira nga guinpa-ilarum ha PCGG an naruba ha Brgy. Olot.
Nanhatag guihapon hin bulig hi Gov. Marcos ha Tolosa ngan nagdara guihapon hin mga enhenyero agud mag-ayad an mga eskwelahan nga nagkaruruba.
war_Latn war_Latn war_Latn war_Latn